Diari Oficial de la Generalitat Valenciana


Sumari del DOGV 4020, del 13-06-2001 (2001/5547)

RESOLUCIÓ de 5 de juny de 2001, de la Universitat de València, per la qual es fa l'oferta pública d'una plaça de tècnic superior d'investigació d'aquest organisme amb contracte laboral eventual. Projecte: «Assessoraments científic i tècnic al Servei de Prevenció de Riscos Laborals relacionat amb la protecció radiològica en instal·lacions de la Universitat de València CI01-38».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4020

Data del DOGV
:   13-06-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/5547


Data del document
:   05-06-2001

Organisme emissor
:   Universitat de València

Tipus de document
:   Resolució

Descriptors 

:   * personal d'investigació
    * universitat
    * concurs administratiu

RESOLUCIÓ de 5 de juny de 2001, de la Universitat de València, per la qual es fa l'oferta pública d'una plaça de tècnic superior d'investigació d'aquest organisme amb contracte laboral eventual. Projecte: «Assessoraments científic i tècnic al Servei de Prevenció de Riscos Laborals relacionat amb la protecció radiològica en instal·lacions de la Universitat de València CI01-38». [2001/A5547]
  
El Rectorat de la Universitat de València, fent ús de les atribucions que li confereix l'article 18, en relació amb l'article 3 de la Llei de Reforma Universitària, fa l'oferta pública d'una plaça de tècnic superior d'investigació d'acord amb les bases següents:
  
Primera. Denominació del lloc de treball
  
Tècnic superior d'investigació.
  
Segona. Classificació del lloc de treball
  
Grup A
  
Complement de destinació 20
  
Complement específic E024
  
Tercera. Objecte i període
  
Col·laborar en el desenrotllament del projecte.
  
La durada del contracte serà determinada per la durada del projecte i la disponibilitat del pressupost.
  
Quarta. Jornada de treball
  
25 hores setmanals.
  
Cinquena. Perfil de la plaça
  
a) Verificació del correcte funcionament dels dispositius de control radiològic ambiental en les instal·lacions de la Universitat de València.
  
b) Detecció d'instal·lacions generadores de risc d'exposició a radiacions ionitzants i no ionitzants.
  
c) Portar a terme la presa de mostres ambientals i la seua posterior anàlisi espectromètrica en abocaments accidentals.
  
d) Determinació de contingut de Rn-222 en dependències laborals potencialment exposades a la seua acumulació.
  
Sisena. Requisits dels aspirants
  
a) Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), d'Accés a Determinats Sectors de la Funció Pública dels Nacionals dels Altres Estats Membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
b) Tenir complerts 18 anys el dia en què finalitze el termini de presentació de sol·licituds.
  
c) Llicenciatura en Física o titulació equivalent.
  
d) No estar inhabilitat per a l'exercici de funcions públiques
  
e) No haver estat separat mitjançant expedient disciplinari de qualsevol administració o treball públic.
  
Setena. Mèrits preferents
  
a) Formació en metrologia en radiacions ionitzants, en tècniques làser, en tecnologies òptiques i control de qualitat en laboratoris.
  
b) Experiència en mesura de radó.
  
Vuitena. Sistema selectiu de la plaça
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal
  
El nombre d'aspirants que passen a la fase d'entrevista es determinarà per criteri del tribunal que haja de jutjar les sol·licituds presentades, d'acord amb l'objecte del contracte.
  
El tribunal podrà declarar desert el procediment de selecció en el cas que, valorats els mèrits i, si escau, realitzada l'entrevista, el perfil dels candidats millor puntuats no s'ajuste, totalment, a les necessitats del projecte.
  
Novena Comissió avaluadora
  
La comissió avaluadora és la que figura en l'annex III d'aquesta convocatòria.
  
Els membres d'aquesta comissió hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president o presidenta podrà sol·licitar als membres de la comissió una declaració expressa de no trobar-se en les circumstàncies fixades en els articles esmentats.
  
La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació de la comissió s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Deu. Presentació d'instàncies
  
Les instàncies, juntament amb el currículum, cal presentar-les al Registre de la Gerència de la Universitat de València (carrer de l'Antiga Senda de Senent, 11, baix), en el termini de 10 dies naturals a partir de l'endemà de la publicació d'aquesta resolució en el Diari Oficial de la Generalitat Valenciana.
  
No serà necessària la compulsa dels documents que es presenten fotocopiats. Només serà suficient la declaració jurada de la persona interessada sobre l'autenticitat dels documents, així com també les seues dades que figuren en la instància, sense perjudici que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i els documents aportats que hagen sigut objecte de valoració.
  
Tres mesos després que haja finalitzat el procés de selecció, els interessats podran sol·licitar la devolució del currículums al Servei de Recursos Humans (PAS) de la Universitat de València.
  
Transcorreguts sis mesos, els currículums que resten en aquest Servei es tornaran d'ofici.
  
S'ha de presentar també una còpia del Document Nacional d'Identitat.
  
Onze. Sol·licituds
  
Es podrà utilitzar el model que facilitarà el Servei d'Investigació de la Universitat de València (c/ de l'Antiga Senda de Senent, 11, 3a planta) i a la següent pàgina web http://www.uv/~pas/pagina1, o bé utilitzar un model propi emplenant-lo amb les dades mínimes que figuren a l'annex I.
  
Dotze. Norma final
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua notificació. Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 5 de juny de 2001.- El vicerector d'Organització Administrativa, per delegació (DOGV de 20 d'agost de 1999): Lluís Guia i Marín.
  
ANNEX I
  
Les dades que ha de contenir la instància son:
  
Dades personals:
  
Cognoms i nom:
  
Data de naixement:
  
DNI, Telèfon:
  
Adreça:
  
Denominació del lloc de treball: tècnic superior d'investigació.
  
Projecte: «Assessorament científic i tècnic al Servei de Prevenció de Riscos Laborals, relacionat amb la protecció radiològica en instal·lacions de la Universitat de València CI01-38».
  
Classificació: A 20 E024.
  
Demane l'admissió en el concurs públic per a cobrir una plaça tècnic superior, convocat per resolució de data 5 de juny de 2001.
  
La persona interessada,
  
València, de de 2001
  
La persona signant declara que són certes les dades que figuren en aquest currículum, i assumeix, en cas contrari, les responsabilitats que poguessen derivar-se de les inexactituds que hi consten.
  
RECTORAT DE LA UNIVERSITAT DE VALÈNCIA
  
ANNEX II
  
Barem
  
1. Anys de serveis prestats en les diferents administracions públiques:
  
fins a 0,5 punt per any acreditat, amb un màxim de 2 punts.
  
2. Titulacions acadèmiques i cursos de formació:
  
- Titulació superior a la requerida en la convocatòria: fins a 0,5 punts.
  
- Cursos de formació i perfeccionament: fins a 1 punt.
  
- Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts
  
4. Entrevista: fins a 2 punts
  
ANNEX III
  
Comissió avaluadora titular
  
President: Bernardo Celda Muñoz, director de Servei Central de Suport a la Investigació Experimental (SCSIE).
  
Vocals:
  
- Elisa Navarro Angles, professora del Departament de Física Aplicada.
  
- Dos representants del Comité d'Empresa.
  
Secretària: Lucia Echevarría Gil, cap del Servei d'Investigació.
  
Comissió avaluadora suplent
  
President: José Ferrero Calabuig, professor del Departament de Física Atòmica, Molecular i Nuclear.
  
Vocals:
  
 - Clodoaldo Roldán García, professor del Departament de Física Aplicada.
  
- Dos representants del Comité d'Empresa